section_heading: Opis dobra
paragraph_text: Crkva Gospe od Ružarija u Kaštel Starom jednobrodna je građevina pravokutnog tlocrta s poligonalnom apsidom. Orijentirana je u smjeru sjever-jug, a smještena je sjeverozapadno od povijesne jezgre mjesta. Građena je u fazama od 1871. do 1939. kada je bila podignuta do visine vijenca. Dovršena je 1971. godine. Započeta je po projektu Vicka Danila u neobaroknom stilu. Istočno se na apsidu naslanja zvonik, a zapadno sakristija pravokutnog tlocrta. Crkva je građena pravilno klesanim kamenom plavkaste boje. Pročelje je artikulirano kamenim pilastrima. Unutrašnjost je podijeljena u tri lađe.